cyanic-selkie/wikianc huggingface dataset:
Ոսկորների քաղաք (վեպ)
Սյուժե
Քլերին և Ջեյսը գնացին Քլերիի տուն, որտեղ ոչինչ չգտան և որոշեցին զրուցել հարևանուհու՝ տիկին Դորոթիի հետ։ Անցնելով պորտալի միջով՝ նրանք հայտնվեցին Լյուկի տան մոտ և գտան թփերի հետևում թաքնված Սայմոնին։ Նա պատմեց, որ տեսել է, թե ինչպես է Լյուկը զենքերը դասավորում պայուսակի մեջ։ Երիտասարդները որոշեցին մտնել խանութ, որտեղ ականատես եղան Լյուկի և երկու Մթնշաղի որսորդների զրույցին։ Որսորդները հայտնեցին Վալենտինի վերադարձի մասին և հարցրին Լյուկին՝ արդյոք նա գիտի Մահվան Գավաթի գտնվելու վայրի մասին, ինչին Լյուկւ բացասաբար պատասխանեց։
Վերադառնալով Համալսարան՝ երիտասարդները կատարվածի մասին պատմեցին Խոջին։ Վերջինս պատմեց Վալենտինի ստեղծած Մթնշաղի որսորդների գաղտնի խմբակի մասին։ Իր նպատակին հասնելու համար նա գողացել էր Մահվան Գավաթը, բայց վախենալով իր ծրագրերից՝ նրա կինը՝ Ջոսլինը, փախել էր՝ իր հետ տանելով Գավաթը։ Վալենտինին համարում էին մահացած տասնհինգ տարի։ Իսկ հիմա Գավաթի գտնվելու վայրի մասին միայն գիտի Քլերին, բայց նրա գիտակցության վրա մոգական պաշտպանություն կար դրված։ Պաշտպանությունը հանելու համար Ջեյսն ու Քլերին ուղևորվեցին Լռակյաց Եղբայրների՝ Մթնշաղի որսորդների մոտ։ Նրանք չկարողացան հանել Քլերիի գիտակցության պատնեշը, քանի որ դա կարող էր անել միայն նա, ով դրել էր՝ մոգ Մագնուս Բեյնը։ Երիտասարդներն ուղևորվեցին նրա մոտ։ Մագնուս Բեյնը Քլերիին ասաց, որ երկու տարին մեկ կախարդանք էր դնում նրա վրա, ինչը մեկուսացնում էր նրան ստորերկրյա աշխարհից։ Այդ կախարդանքն այնքան ուժեղ է, որ ինքը չի կարող վերացնել, և պետք է սպասել, մինչև այն ինքնուրույն վերանա։ Երեկույթի ժամանակ Սայմոնը ըմպեց մի հեղուկ և վերածվեց առնետի, որին Քլերին դրեց պայուսակի մեջ։ Դուրս գալիս երիտասարդները բախվեցին վամպիրների հետ, որոնք պայուսակից գողացան Սայմոնին։ Տեսնելով, որ Սայմոնը չկա, Քլերին և Ջեյսը գնացին Դյումոր հյուրանոց՝ վամպիրների որջ։ Այնտեղ նրանք վերադարձրին Սայմոնին և փրկվեցին հյուրանոցի վրա հարձակված դարձվորների ոհմակի շնորհիվ։ Նորից վերածվելով մարդու՝ Սայմոնը չէր հիշում կատարվածը։
Երբ Քլերիի գիտակցության պաշտպանությունը անցավ, նա հիշեց, որ Մահվան Գավաթը գտնվում է տիկին Դորոթիի Տարո քարտերից մեկում, որոնք նկարել և նվիրել էր իր մայրը։ Երիտասարդները ուղևորվեցին Դորոթիի մոտ։ Երբ Քլերին քարտից հանեց Մահվան Գավաթը, տիկին Դորոթին բացեց պորտալը և ինքնակամ կանչեց իր մեջ մտած դևին։ Կռիվ սկսվեց, և Ալեքը ծանր վնասվածք ստացավ։ Սայմոնը ճիշտ ժամանակին հայտնվեց և սպանեց դևին։ Համալսարան վերադառնալով՝ Քլերին և Ջեյսը Գավաթը հանձնեցին Խոջին, որը դավաճանեց նրանց և կանչեց Վալենտինին։ Վալենտինը վերցրեց Մահվան Գավաթը և Ջեյսին։ Նա հանեց Խոջի վրա դրված անեծքը, և Խոջը լքեց Համալսարանը։ Քլերին վազեց Խոջի հետևից։ Կռվի ընթացքում Խոջը գրեթե սպանում էր Քլերիին, սակայն նրան փրկեց Լյուկը։ Նա պատմեց Քլերիին, որ ժամանակին ինքն էլ է եղել Մթնշաղի որսորդ և Խմբակի անդամ։ Հարձակումներից մեկի ժամանակ դարձվորներից մեկը կծեց նրան, և Վալենտինը առաջարկեց ինքնասպանություն գործել, որպեսզի նա չարք չդառնա, բայց Լյուկը որոշեց սպանել իրեն կծած դարձվորին։ Վալենտինը փախչում է։ Վերադառնալով իր տան մոտ՝ Ջոսլինը տեսավ միայն հրդեհատեղի և չորս մարդու՝ իր ծնողների, Վալենտինի և իր մեկամյա որդու մնացորդները։ Կատարվածից հետո Ջոսլինը, երկրորդ երեխայով հղի, տեղափոխվում է Նյու-Յորք, որտեղ 5 տարի անց գտնում է Լյուկին։
Քլերին և Լյուկը ուղևորվում են Վալենտինի հետևից։ Նրանք պարզեցին Վալենտինի գտնվելու վայրը և հարձակվեցին նրա հետևորդների վրա։ Սենյակներից մեկում Քլերին գտավ կոմայի մեջ ընկած մորը, ապա տեսավ նաև Վալենտինին և Ջեյսին։ Վալենտինը նրան ասաց, որ նրանք իր և Ջոսլինի երեխաներն են, և առաջարկեց միանալ իրեն, ինչին նրանք չհամաձայնվեցին։ Վալենտինի և Ջեյսի երկարատև պայքարից հետո Վալենտինը Մահվան Գավաթի հետ անցավ պորտալի միջով, որը տանում էր դեպի Իրդիս՝ Մթնշաղի որսորդների ծննդավայր, և ջարդեց այն։
Այմերկ
Այմերկ, գյուղակ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում։ Գտնվում է Սղերդ քաղաքից 12 կմ հյուսիս-արևմուտք՝ բարձրավանդակի վրա։
Ոսկորների քաղաք (վեպ)
էկրանավորում
2012 թվականին Կասսանդրա Քլերի «Ոսկորների քաղաք» գիրքը որոշեցին էկրանավորել ։ Ֆիլմի ռեժիսորը Հարոլդ Ցվարտն է։ Ֆիլմի պրեմիերան կայացել է 2013 թվականի օգոստոսի 22-ին։ Իսկ 2014 թվականի աշնանը հայտարարվեց գրքի մոտիվներով սերիալի թողարկման մասին ։
Այմերկ
1909 թ.-ին ուներ 4 տուն՝ 35 հայ բնակչով ։
Ոսկորների քաղաք (վեպ)
Մթնշաղի որսորդներ
2016 թվականի հունվարի 12-ին կայացավ «Մթնշաղի որսորդներ» սերիալի պրեմիերան։ Սերիալը նաև հանդիսանում է 2013 թվականին նկարահանված «Մահվան գործիքները։ Ոսկորների քաղաք» ֆիլմի ռեմեյկը։
Արտաքին հղումներ
Կատեգորիա:2007 գրքեր Կատեգորիա:Ֆենտեզի գրքեր Կատեգորիա:2007 վեպեր Կատեգորիա:Ֆենտեզի վեպեր Կատեգորիա:ԱՄՆ-ի գրականություն Կատեգորիա:Ֆանտաստիկ գրականություն Կատեգորիա:Անգլերեն գրականություն Կատեգորիա:21-րդ դարի գրականություն Կատեգորիա:Մարդագայլերն արվեստում Կատեգորիա:Ամերիկյան վեպեր ըստ գրողի Կատեգորիա:Անգլերեն գրքեր Կատեգորիա:Անգլերեն գրականություն
Այմերկ
Ծանոթագրություններ
Կատեգորիա:Արևմտյան Հայաստանի գյուղեր
Անմիջական Կախա
«Անմիջական Կախա», ռուս ռեժիսոր Վիկտոր Շամիրովի կինոկատակերգությունը, որը հիմնված է համանուն համացանցային սերիալի վրա։ Գլխավոր դերերում են դերասաններ Արտյոմ Ղարագյոզյանը և Արտյոմ Կալայջյանը։ Պրեմիերան կայացել է 2020 թվականի նոյեմբերի 12-ին Ռուսաստանի, Ղազախստանի և Բելառուսի բոլոր գործող կինոթատրոններում։
Ֆիլմի պրեմիերան նախատեսված էր 2020 թվականի ապրիլի 1-ին, սակայն կորոնավիրուսի համաճարակի պատճառով այն հետաձգվել է անորոշ ժամանակով։ Ռուսաստանի կինոթատրոններում պրեմիերային ցուցադրությունը կայացել է 2020 թվականի նոյեմբերի 12-ին։ Առաջին հանգստյան օրերին կինոնկարը գլխավորել է ռուսական վարձույթը ։
Ռուսական մամուլում ֆիլմն արժանացել է տարբեր գնահատականների ։
Սյուժե
Կախան սիրահարվում է հիասքանչ Սոֆային, սակայն, որպեսզի մոտենա նրա սրտին, նրան հարկավոր է իր ՎԱԶ-2101 մակնիշի ավտոմեքենայով վազանց կատարել Ռուսլանի նոր BMW-ն և մոռանալ Սերգոյի հետ ընկերության մասին։ Հարց է առաջանում, թե ինչ կընտրի Կախան՝ սերը, թե ընկերությունը։
Արտաքին հղումներ
Կատեգորիա:Ռուսերեն ֆիլմեր Կատեգորիա:2020 ֆիլմեր Կատեգորիա:Ռուսական կինոկատակերգություններ
Ժողովրդի թշնամի
Ժողովրդի թշնամի (, բառացիորեն՝ «հասարակության թշնամի» և ՝ «հռոմեական ժողովրդի թշնամի»), քաղաքական կամ դասակարգային հակառակորդների նկատմամբ օգտագործվող տերմին։ Հռոմեական իրավունքում այս պիտակը ստանալով անձն օրենքից դուրս էր հայտարարվում և ենթակա էր անհապաղ ոչնչացման։ Ֆրանսիական հեղափոխության ժամանակ ռեժիմի հակառակորդներին անվանում էին ժողովրդի թշնամի և գիլիոտինի դատապարտում։
ԽՍՀՄ-ում ժողովրդի թշնամի էր հայտարարվում այն անձը, ով դեմ էր կոմունիստական կուսակցության ուղուն, ով կասկածվում կամ մեղադրվում էր հակախորհրդային գործունեության մեջ, որի հիման վրա ենթակա էր ֆիզիկական ոչնչացման՝ գնդակահարման։ Նման պիտակավորում ստացած անձի նկատմամբ ահաբեկչությունը արդարացված էր համարվում։ Ճակատագրի հեգնանքով, կոմունիստական կուսակցության և խորհրդային ժողովրդի վերջին թշնամին եղել է Լավրենտի Բերիան (1953):
Բառակապակցությունը որպես տերմին
«Ժողովրդի թշնամի» տերմինը թվագրվում է Հին Հռոմի ժամանակներից, որպես հռոմեական ժողովրդի թշնամի։ Ըստ հռոմեական իրավունքի անձը, ով հավասարազոր էր հանրապետության դեմ զենքը ձեռքին կռվող թշնամուն, հայտարարվում էր «հռոնեական ժողովրդի թշնամի», հետևաբար՝ օրենքից դուրս էր և ենթակա էր անհապաղ ոչնչացման։ Հռոմեական սենատը մ․ թ․ 68 թվականին հռոմեական ժողովրդի թշնամի է հայտարարել Ներոնին ։
«Ժողովրդի թշնամի» տերմինը կիրառել է նորվեգացի դրամատուրգ Հենրիկ Իբսենը «Ժողովրդի թշնամին» պիեսում (նորվեգերեն՝ En folkefiende, 1882 թ․)։
Ռուսաստանում այս բառակապակցությունը լայնորեն կիրառվել է 1917 թվականի Փետրվարյան հեղափոխությունից հետո, իսկ նրան հաջորդող Հոկտեմբերյան հեղաշրջումից հետո տեղի ունեցած Քաղաքացիական պատերազմում հավասարապես կիրառվել է և՛ «կարմիրների» և՛ «սպիտակների» կողմից ։ Ֆրանսիական հեղափոխության մյուս տերմինների նման (օրինակ՝ դեկրետ) այն փոխառվել է բոլշևիկների կողմից և լայն տարածում է ստացել հատկապես ստալինյան բռնաճնշումների ժամանակ։ Կիրառվում է 1930-ական թթ․ իրադարձությունները և ոգին ներկայացնելու համար, երբ ստալինյան ԽՍՀՄ-ում «ժողովրդի թշնամի» պիտակավորում ստանում էին քաղաքական ռեպրեսիաների զոհերը, բոլոր նրանք, ովքեր այս կամ այն պատճառով կասկածվում էին անհուսալիության մեջ։ Այն կիրառվել է Խորհրդային միության պաշտոնական պրոպագանդայի և անձամբ Իոսիֆ Ստալինի կողմից ։
Ֆրանսիական մեծ հեղափոխությունում
«Ժողովրդի թշնամի» արտահայտությունը Ֆրանսիական մեծ հեղափոխության ժամանակ հեղափոխականների հռետորաբանության մեջ է կիրառվել (ֆրանսերեն ennemi du peuple), որպես «հեղափոխության թշնամի» հասկացության հոմանիշ։ Այսպես, Փարիզի կոմունայի քաղաքապետ Պետիոնը (ժիրոնդիստ, որը «տեռորի ժամանակաշրջանում» ինքնասպան եղավ) ռոյալիստներին նկատի ունենալով ասել է․
Մեծ տեռոր
Ժողովրդի թշնամիներ դառնում էին անանուն մատնություններով, ձերբակալվում էին և այս դեկրետով մահապատժի ենթարկվում։ Դատական գործընթացը պարզեցված էր․ ո՛չ դատապաշտպան կար, ո՛չ կողմերի մտքերի փոխանակություն։ Մեղավորությունը որոշվում էր պայմանական չափանիշներով։ Սեն-Ժյուստը պնդում էր․
Մարատը, որը ճանաչված էր որպես «ժողովրդի բարեկամ», 100 հազար մարդ գլխատելու անհրաժեշտություն էր տեսնում։
Յակոբինյանների հեղափոխական տրիբունալը օրական 50 մահվան դատավճիռ է կայացրել։ Յակոբինյան տեռորի զոհ են դարձել ոչ միայն ազնվականները, այլև՝ բնակչության բոլոր շերտերը։
Մասնատման և հեղաշրջման պատճառներ
Յակոբինյանները վերացրեցին հեղափոխության քաղաքական հակառակորդներին, թուլացավ վտանգը, թուլացավ նաև նրանց միասնության իմաստի կշիռը։ Հազիվ իշխանության գլուխ էին անցել, ներքին հակամարտություններ սկսվեցին ։ 1794 թվականի գարնանը և ամռանը սրվեցին Հասարակական անվտանգության կոմիտեի (որտեղ գերակշռում Էին հեղափոխության հակառակորդների նկատմամբ ծայրահեղ, տեռորիստական միջոցներ կիրառելու կողմնակիցները) և ավելի չափավոր քաղաքականության ձգտող Հասարակական փրկության կոմիտեի միջև հակասությունները։ Յակոբինյաններից Դանտոնը, հանդես գալով Հասարակական փրկության կոմիտեի ղեկավար Ռոբեսպիեռի հեղափոխական կառավարության դեմ՝ պահանջեց մեղմացնել հեղափոխական տեռորը և իր համախոհների հետ (Կամիլ Դեմուլեն, Պիեռ Ֆիլիպո, Ժան-Ֆրանսուա Դելակռուա) դավաճանության մեղադրանքով հանձնվեց հեղափոխական տրիբունալի դատին, և 1794 թվականի ապրիլի 5-ին գլխատվեց որպես անգլիական լրտես։ Տերմիդորի 8-ին Ազգային կոնվենտում իր վերջին ելույթում Ռոբեսպիեռն իր զինակիցներին մեղադրեց բանսարկությունների մեջ, սակայն դատարանում հրաժարվեց անուններ հնչեցնել։
Տերմիդորի 9-ին (հուլիսի 27) Կոնվենտի որոշմամբ ձերբակալվեցին հեղափոխական կառավարության ղեկավարները։ Իրականացվեց հեղաշրջում, որը պատմության մեջ մտել է Տերմիդորյան հեղաշրջում անվամբ, տերմիդորի 10-ին (1794 թվականի հուլիսի 28) Ռոբեսպիեռը, Սեն-Ժյուստը, Կուտոնը և նրանց 19 համախոհները գիլիոտինի դատապարտվեցին առանց դատի և դատաստանի։ Հաջորդ օրը գլխատվեցին ապստամբած Փարիզի կոմունայի 71 անդամներ։ Սա մասսայական ամենախոշոր ոչնչացումն էր Ֆրանսիական հեղափոխության ողջ ընթացքում ։
Ռուսաստանում և ԽՍՀՄ-ում
«Ժողովրդի թշնամի» բառակապակցությունը ռուսական հեղափոխական պրակտիկայի ընթացքում առաջին անգամ օգտագործվել է 1917 թվակսնի օգոստոսին հակահեղափոխականների դեմ պայքարի ժողովրդական կոմիտեի թռուցիկներում, որտեղ ժողովրդի թշնամի պիտակավորվել էր ապստամբություն բարձրացրած գեներալ Լ․ Գ․ Կորնիլովը։
Սկզբնական շրջանում «ժողովրդի թշնամի» անվանում էին այն կուսակցական և պետական գործիչներին, որոնց հայացքներում և գործողություններում տվյալ ժամանակահատվածում միակ ճշմարիտ համարվող «կուսակցության ուղու» և քաղաքական ուղղվածության հետ անհամաձայնություն էին նկատում Լենինը, Ստալինն ու նրա զինակիցները։
1917 թվականի նոյեմբերի 9 (22)-ին Ռուսական բանակի Գերագույն հրամանատար Ն․ Ն․ Դուխոնինը հայտարարվեց ժողովրդի թշնամի, քանի որ հրաժարվեց կատարել Գերմանիայի Արևելյան ճակատում հաշտեցման անհապաղ բանակցություններ սկսելու Լենինի ցուցումը ։
Հետագայում «ժողովրդի թշնամի» պիտակավորմամբ բռնաճնշումներ կիրառվեցին կուլակաթափման գործողություններ իրականացնելու (սկսած 1918 թվականից), կրոնի և եկեղեցու դեմ պայքարելու, կուսակցության շարքերը «մաքրելու» համար։ Կիրովի սպանության (1934 թ․) պատրվակով նոր թափ ստացան բռնաճնշումները, հետո սկսվեց այսպես կոչված «եժովշչինան» կամ կուսակցության խոշոր մաքրումը (1936-1938 թթ․)․․․ Այսպես կարմիր թելի նման ժողովրդի թշնամի տերմինը ամենուրեք անցավ Հայրենական մեծ պատերազմի միջով, խաղաղ շինարարության տարիներով մինչև Ստալինի մահը։
Ֆրանսիական պատմությունից Ստալինի քաղած դասեր
1937 թվականի հուլիսի 10-ին, երբ Վրաստանի բոլշևիկյան ղեկավարներից Բուդու Մդիվանիին, որը եղել է Լենինի զինակիցը և Ստալինի թշնամին, որպես «տրոցկիստական լրտեսա-վնասարարական կենտրոնի» մասնակից` գնդակահարության էին տանում, նա Մետեխի բանտով մեկ բղավել է․
Հետագայում Ստալինն ամեն ինչ արեց, որ վրացի «Դանտոնի» խոսքերը մարգարեական չլինեին։ Մինչև Հայրենական մեծ պատերազմը, Ստալինը հաշվի էր առնում Ռոբեսպիեռի պատմության դասերը․ Ռոբեսպիեռը կառափնարան ուղարկում էր միայն Կոնվենտի առանձին խմբերին, մեծահոգաբար խնայելով հենց Կոնվենտը, բայց Կոնվենտը նրան չխնայեց և ուղարկեց կառափնարան։ Ստալինը, որպես բռնապետ, բոլշևիկյան Կոնվենտի միջոցով հաշվեհարդար տեսնելով իր ուլտրահեղափոխական գեբերտիստների (տրոցկիստների) և աջ օպորտունիստական դանտոնիստների (բուխարինականների) հետ, կառափնարան ուղարկեց նաև իրեն կուրորեն նվիրված «Կոնվենտը»՝ 1934 թվականի Կենտրոնական կոմիտեն։
Ստալինը, եթե խոսքն իր անձի անվտանգության մասին էր, թշնամիներ չէր փնտրում, այլ ոչնչացնում էր պոտենցիալ թշնամիներին (խմբերով, դասակարգերով և նույնիսկ ազգովի), համարելով, որ երբ թշնամի դառնան, նրանց վերացնելը դժվար, գուցե անհնար կլինի ։
Կարմիր տեռոր
Ռուսաստանում Փետրվարյան հեղափոխության, Հոկտեմբերյան հեղաշրջման և Քաղաքացիական պատերազմի ընթացքում իրավունքը հենվում էր կարմիր տեռորի վրա, դիկտատուրայի և հեղափոխական բռնապետության նմանությամբ։ Նպատակն արդարացնում էր միջոցները, և օրինական էր համարվում այն ամենը ինչը օգուտ էր հեղափոխությանը։ 1918 թվականի սեպտեմբերի 5-ի ՌԽՖՍՀ ԺԿԽ Որոշումով «Կարմիր տեռորի մասին» տեռորը հայտարարվեց խիստ անհրաժեշտություն՝ ի պատասխան «սպիտակ տեռորի»։ Որոշվեց դասակարգային պայքարը կոշտացնել, դասակարգային թշնամիներին մեկուսացնել համակենտրոնացման ճամբարներում և հակահեղափոխականության համար մահապատժի ենթարկել։ Պատժի չափը համեմատականության մեջ էր դրվում դասակարգային պատկանելության հետ ։ Այսպես, ՎՉԿ ղեկավարներից Մ․ Լացիսը Կարմիր տեռորի փիլիսոփայությունն այսպես էր մեկնաբանում․
Հետաքրքրական է ՌԿ(բ)Կ ԿԿ Քաղբյուրոյի անդամների համար Վ․ Ի Լենինի գաղտնի նամակը Վ․ Մ․ Մոլոտովին․
58-րդ հոդված
Հետագայում ժողովրդի թշնամի կարող էր հայտարարվել ցանկացած մարդ, եթե կասկածվեր Խորհրդային իշխանության նկատմամբ անձնվիրություն և հավատարմություն չցուցաբելելու, լրտեսության կամ այսպես կոչված վնասարարության մեջ, այսինքն երկրի տնտեսությանը գիտակցաբար վնաս պատճառելու մեջ։ Նման հանցագործության համար հաճախ առանց հիմնավորման դատապարտում էին ՌԽՖՍՀ Քրեական օրենսգրքի 58-րդ հոդվածի («Հակահեղափոխական հանցագործություն») համաձայն։
«Ժողովրդի թշնամիների» նկատմամբ պայքարն ուժեղացնելու անհրաժեշտությունը հիմնավորվում էր ստալինյան թեզով, որ կոմունիզմի կառուցմանը զուգընթաց դասակարգային պայքարը ոչ թե թուլանում է, այլ՝ սրվում է, ծնվում են նոր դասակարգային թշնամիներ․ հակահեղափոխականներ, վնասարարներ, լրտեսներ, դիվերսանտներ, բժիշկ-մարդասպաններ և այլն։ ՌԽՖՍՀ Քրեական օրենսգրքի 58-րդ հոդվածի նմանատիպ հոդվածներ կային նաև միութենական հանրապետությունների քրեական օրեսգրքերում ։ Այդ հոդվածը նախատեսում էր տարբեր չափի պատիժներ, սակայն լայն տարածում ունեին դրանցից ամենախիստերը․ 58-րդ հոդվածով դատապարտվածները պատիժը կրում էին Գուլագ-ների ուղղիչ-աշխատանքային ճամբարներում։ Չնայած Ստալինի խոսքերին՝ «որդին հոր փոխարեն պատասխանատու չէ», պատիժ կրում էին նաև դատապարտյալի ընտանիքի անդամները։ «Ժողովրդի թշնամիների» բազմաթիվ երեխաներ ուղարկվում էին հատուկ գիշերօթիկներ, նրանց արգելված էր հարազատների հետ շփումը, երբեմն ազգանունները փոխվում էին։
Հրամանատարական կազմի ոչնչացում
Հրամանատարական կազմի ոչնչացմամբ Ստալինը թուլացրեց ԲԳԿԲ-ն և բարենպաստ պայմանները էական նշանակություն ունեցան Գերմանիայի ուխտադրժության համար և Հայրենական մեծ պատերազմի սկզբում ԽՍՀՄ-ի մեծ կորուստների գլխավոր պատճառներից մեկը հանդիսացավ։
Ստալինյան ռեպրեսիայի ընթացքում
Բռնաճնշումների տարիներին գործում էին ՆԿՎԴ-ի ենթակառույցներ, դատարանին հաճախ փոխարինող «եռյակներ», հատուկ եռյակներ, որոնք կազմված էին դատախազից, ՆԿՎԴ և կուսակցական մարմիններից։ «Եռյակների» նիստերն իրականացվում էին դատական կարգի խախտումով, առանց դատապաշտպանի, գործերը որպես կանոն չէին քննվում, միայն համաձայնեցվում էին պատժի ժամկետները։
Ստալինյան ռեպրեսիայի տարիներին հակահեղափոխական գրականությունը ոչնչացվում էր, իսկ մարդիկ, ովքեր կարդում էին կամ ում մոտ հայտնաբերում էին այդ գրականությունը համարվում էին ժողովրդի թշնամի։ Օրինակ, եթե գրքի հեղինակը հայտարարվում էր հակահեղափոխական, նրա գրքերի ընթերցողները ավտոմատ կերպով ազգի դավաճան էին հայտարարվում։
1931-1932 թվականներին ստալինյան բռնաճնշումները գյուղատնտեսության կոլեկտիվացման ժամանակ մասսայական սովի հանգեցրին և նորաթուխ կոլտնտեսականները, հատկապես կանայք տուն էին բերում կոլտնտեսության հասկը և ցորենը։ 1932 թվականի օգոստոսի 7-ի «Պետական հիմնարկների, կոլտնտեսությունների և կոոպերատիվների ունեցվածքի և հասարակական (սոցիալիստական) սեփականության պաշտպանության մասին» օրենքի համաձայն՝ այն խախտելու դեպքում, հաշվի չառնելով հափշտակության չափի մեծությունը, սահմանվում էր գնդակահարություն։ Մեղմացուցիչ հանգամանքների դեպքում՝ տասը տարի ազատազրկում։ Իսկ քանի որ «հասկերի ետևից» հիմնականում երեխաներին էին ուղարկում, 1935 թվականի ապրիլի 7-ին «Անչափահասների շրջանում հանցագործության դեմ պայքարի մասին» օրենքի համաձայն մի շարք հանցագործությունների, այդ թվում նաև գողության համար տասներկու տարեկանից պատասխանատվության էին ենթարկվում, այդ թվում մահապատժի։ Ըստ էության այս օրենքները սահմանափակում էին մարդկանց ապրելու իրավունքը ։
ԽՍՀՄ Սահմանադրությունում
«Ժողովրդի թշնամի» տերմինը ստալինյան ժամանակաշրջանի հռետորաբանության մեջ որպես քաղաքական պիտակ կիրառվելուց բացի ամրագրվել է պաշտոնական փաստաթղթերում, մասնավորապես 1936 թվականի ԽՍՀՄ Սահմանադրությունում․
Ժողովրդի թշնամի հասկացությունը գոյատևեց ողջ ստալինյան ժամանակաշրջանում և Խորհրդային օրենսդրությունից հանվեց 1977 թվականին՝ «բրեժնևյան Սահմանադրությամբ»։
Ռեաբիլիտացիա
1921-1953 թվականներին հակահեղափոխական հանցանքով դատապարտվել են 3,78 միլիոն մարդ ։ Ստալինի մահից և անհատի պաշտամունքի մերկացումից հետո ճամբարներից ազատ արձակվեցին անմեղ դատապարտվածները։ Բոլոր դատապարտվածների գործերը՝ և՛ զոհվածների, և՛ չզոհվածների, վերանայվեցին, իսկ դատվածությունը հանվեց ապացույցների բացակայության պատճառով ։ «Ժողովրդի թշնամիների» արդարացումը մի քանի տասնամյակ տևեց։
Ստալինյան ժամանակաշրջանի զանգվածային քաղաքական ռեպրեսիաները մարդկանց գիտակցության մեջ ԽՍՀՄ կուսակցական ղեկավարների և պետական գործիչների անունների հետ է կապվում։ Գլխավորապես Իոսիֆ Ստալինի, ԽՍՀՄ Ներքին գործերի ժողովրդական կոմիսար (մինիստր) Լավրենտի Բերիայի և ԽՍՀՄ Գլխավոր դատախազ Անդրեյ Վիշինսկիի անունների հետ։
Բերիան ժողովրդի թշնամի
Ճակատագրի հեգնանքով ԽՍՀՄ վերջին ժողովրդի թշնամին եղել է Լավրենտի Բերիան։ Պաշտոնական տվյալներով նա ձերբակալվել է 1953 թվականի հունիսի 26-ին, ԽՄԿԿ ԿԿ Նախագահության նիստի ժամանակ։ ԽՄԿԿ ԿԿ արտահերթ նիստի ժամանակ Բերիան հանվեց ԽՄԿԿ ԿԿ-ից և հեռացվեց ԽՄԿԿ-ից «կոմունիստական կուսակցության և խորհրդային ժողովրդի թշնամի» ձևակերպմամբ։ Պաշտոնական տվյալներով 1953 թվականի դեկտեմբերի 23-ին, ԽՍՀՄ Գերագույն դատարանի Հատուկ դատական ներկայության կողմից դատապարտվեց պատժի առավելագույն չափով և նույն օրը գնդակահարվեց։
1953 թվականի հուլիսի 20-ին «Թայմ» («Time») ամսագիրը, ՆԿՎԴ-ի նախկին ղեկավարի ձերբակալությունը հեգնելով` կազմի վրա տեղադրեց Բերիայի լուսանկարը «Ժողովրդի թշնամի» մակագրությամբ։
Դարձվածաբանական այլ տարբերակներ
Այս տերմինները հիմնականում Խորհրդային դարձվածաբանական տերմիններ են։ Շրջանառության մեջ եղել են նաև այնպիսի արտահայտություններ, որոնք նախկինում օգտագործվել են Ֆրանսիական հեղափոխության որակումներում․ Ներկայումս տերմինը կիրառվում է քաղաքական թեմաներով սուր վիճաբանության ժամանակ․ հնարավոր են արտահայտություններ «իսկական ժողովրդի թշնամի», «ժողովրդի նոր թշնամիներ» արտահայտությունները։
Ստեղծագործություններ
Այդ ժամանակաշրջանի ողբերգական էջերին նվիրված բազմաթիվ լրագրողական աշխատանքներ և գեղարվեստական ստեղծագործություններ են գրվել ռեպրեսիայի վկաների կողմից։ Նկարահանվել են ֆիլմեր։ Ամենաճանաչվածներից են․
Գրականություն
Կատեգորիա:Հռոմեական իրավունքի եզրույթներ Կատեգորիա:Ֆրանսիական մեծ հեղափոխության եզրույթներ Կատեգորիա:Խորհրդային եզրույթներ Կատեգորիա:Քաղաքական բռնաճնշումներ Կատեգորիա:Քաղաքական պիտակներ Կատեգորիա:Խորհրդային գաղափարախոսություն
Կատամարան
Կատամարան (թամիլերեն கட்டு மரம் կատտումառամ, բառացիորեն - կապված գերաններ )
Ծանոթագրություններ
Կատեգորիա:Նավի տեսակներ
Ինքնաթիռավարում
Ինքնաթիռավարում, ինքնաթիռ վարելու տեսություն և պրակտիկա։ Ուսումնասիրում է օդանավարկության խնդիրների լուծման համար տեխնիկական միջոցների կիրառությունները։ Տեխնիկական միջոցները բաժանվում են հետևյալ հիմնական դասերի, ընդհանուր, գիրոսկոպիկ, ռադիո և իներցիալ օդանավարկության, աստղագիտական և խառը։ Բաժանվում են նաև ինքնավար և ոչ ինքնավար դասերի։ Ինքնավար միջոցները կարիք չունեն վերգետնյա սարքավորումների և դիտավորյալ խանգարումների ազդեցությանը չեն ենթարկվում։ Ինքնավար սարքերի դերը առանձնապես մեծ է հեռավոր թռիչքի ժամանակ։ Ինքնաթիռավարման տեխնիկական միջոցների կոմպլեքս կիրառման եղանակները, կախված թռիչքի պայմաններից և նպատակից, ընտրում է ինքնաթիռի անձնակազմը։ Ինքնաթիռավարման հիմնական խնդիրը ինքնաթիռը որոշակի բարձրության վրա և սահմանված ժամանակամիջոցում տրված երթուղով նպատակակետին հասցնելն է, որի համար անձնակազմը ճշգրտում և կարգավորում է ինքնաթիռի տեղը, թռիչքի ուղղությունը, արագությունը, բարձրությունը։
Կատեգորիա:Ինքնաթիռներ
Էֆեդրա բարձրահասակ
Էֆեդրա բարձրահասակ, էֆեդրազգիներ ընտանիքի, էֆեդրա ցեղի բույս։
Նկարագրություն
Բարձր, խիստ ճյուղավորված թուփ է՝ 0,5 -1 (երբեմն 1,5-2) մ բարձրությամբ, մոխրագույն կեղևով։ Ճյուղերը կարճ են և հաստ, ընձյուղները կանաչ են կամ մոխրականաչավուն, ուղիղ, մինչև 1 -1,5 մմ հաստությամբ, թեթևակի անկյունավոր, բոլորովին հարթ։ Տերևապատյանները կարճ են, հիմքում գորշավուն կամ սև։ Առէջքային հասկիկները գնդաձև են, նստադիր կամ հաճախ՝ խմբված։ Սերմնաբողբոջային հասկիկները երկարավուն-ձվաձև են, կարճ կոթունների վրա, մեկ ծաղիկով (երբեմն ծաղկափթթություննում 2 ծաղիկներ են), 2-3 զույգ ծաղկակիցներով, որոնցից վերինները իրենց ներքին մասով սերտաճած են իրար հետ մեկ երրորդ մասով։ Միկրոպիլյարային խողովակը մինչև 3 մմ երկարություն ունի։ Հասուն կոնահատապտուղները երկարավուն-ձվաձև են կամ ձվաձև-գնդաձև, կարմիր կամ կարմրադեղնավուն, մեկ սերմով։ Սերմերը երկարավուն-ձվաձև են, գագաթում սրածայր, գորշ, կրկնակի փքված, մինչև 6 մմ երկարությամբ և 3 մմ լայնությամբ։
Տարածվածություն
Տարածված է Կովկասում (Արևմտյան Կովկաս, Արևելյան Կովկաս, Դաղս տան, Կենտրոնական Անդրկովկաս, Հարավ-Արևմտյան Անդրկովկաս, Հարավային Անդրկովկաս, Նախիջևան, Ղարաբաղ, Արևելյան Անդրկովկաս)։ Կովկասում ամենալայն տարածում ունեցող տեսակներից մեկն է։ Հանդիպում է նաև Բալկանյան թերակղզում, Հայկական բարձրավանդակում, Քուրդստանում, Իրանական բարձրավանդակում, Հիմալայներում։ Հայաստանում հանդիպում է հյուսիսարևելյան շրջաններում (հատկապես Ախթալայում), Ապարանում, Սևանի ավազանում, Արարատյան դաշտում, Վայքում, Զանգեզուրում, Մեղրիում, ստորին և միջին գոտիներում, չոր քարքարոտ և ժայռոտ լանջերում։ Արևելամիջերկրածովյան տեսակ է, որը հանդիպում է ներքին և միջին լեռնային գոտում, ծովի մակերևույթից մինչև 1800 մ բարձրության վրա (ավելի բարձր, նիշի վրա հանդիպում է Հարավային Անդրկովկասում)։ Աճում է չոր, քարքարոտ, թույլ հզորության, բաց շագանակագույն և մոխրագորշագույն հողերում և ժայռոտ վայրերում։ Ֆրիգանայի և շիբլյակի բնորոշ տարրերից։ Հաճախ է հանդիպում նաև ավազակավային, մեծ մասամբ աղի, մերկացած հողագրունտներում։ «Ծաղկում է» մարտ-ապրիլին։ Կոնահատապտուղները հասունանում են հունիս- հուլիս ամիսներին։ Էֆեդրաները խիստ քչապահանջ են հողային պայմանների նկատմամբ և աճում են նույնիսկ համարյա հողազուրկ, լեռնային ապարների վրա։ Դրա հետ միասին սրանք չափազանց շոգադիմացկուն են, աչքի են ընկնում բարձր երաշտադիմացկունությամբ և հեշտությամբ են տանում սառնամանիքները։ Դիմացկուն են նաև հողի աղիության նկատմամբ։ Այս հատկանիշների շնորհիվ էֆեդրաները անփոխարինելի բուսատեսակներ են, չոր, քարքարոտ, անբերրի, արևից խանձված հողակտորների կանաչապատման համար։ Կարելի է օգտագործել նաև թեք, էրոզիայի ենթարկված, անբերրի ու համարյա անհող թեքությունների կանաչապատման համար։ Այդ տեսակետից բարձրահասակ էֆեդրան ավելի արժեքավոր է, քանի որ ունի շքեղ ընձյուղներ, գեղեցիկ կոնահատապտուղներ։ Թբիլիսիի բուսաբանական այգում հասնում է 3,2 մ բարձրության բնի 7,1 սմ տրամագծով և 1,9x1,1 սաղարթի կոորդինատներով։ Բնության մեջ հեշտությամբ են բազմանում սերմերով, ինչպես նաև բնային և արմատային մացառներով։ Երրեմն հասնում են 10 — 15 տարեկան հասակի։ Մշակության մեջ կարելի է բազմացնել միայն սերմերով, անդալիսով և արմատային մացառներով։
Էկոլոգիական խումբը VIII: Մշակության հավանական շրջանները 8—9, 18—20, 22-28, 31 -32 :
Կիրառություն
Էֆեդրաները ունեն նաև բուժիչ նշանակություն։ Դեռևս հնուց երկհասկիկային էֆեդրան օգտագործվել է որպես հումք էֆեդրին և կեղծ էֆեդրին ալկալոիդներ ստանալու համար (դրանց ընդհանուր պարունակությունը էֆեդրայի զանազան օրգաններում կազմում է 0,5—2,2, 3,2%)։ Էֆեդրինի ներգործությունը չափազանց նման է բժշկության մեջ օգտագործվող ադրենալինի ներգործությանը։ Այն կարող է հաջողությամբ օգտագործվել որպես արյունահոսությունը դադարեցնող միջոց, շնչարգելության, տիֆի, էկզեմայի, թոքերի բորբոքման, շոկի, գրիպի և այլ հիվանդությունների բուժման համար։ Զգալիորեն թեթևացնում է քթի խոռոչի խրոնիկական հիվանդությունները հայմորիտը և էտմոիդիտը։ Հուսալի հակաթույն է մորֆինով և սկոպոլամինով թունավորվելու դեպքում։ Երկհասկիկային էֆեդրան պարունակում է նաև զգալի քանկությամբ վիտամին C, վեգետատիվ մասերում 240—371, կոնապտուղներում`178 միլիգրամ-տոկոս։ Հարուստ է նաև դաբաղանյութերով։ Կոնահատապտուղները ուտվում են (քաղցր են)։ Դրանցից պատրաստում են մեղր։ Սակայն չպետք է մոռանալ, որ էֆեդրաների պտուղները, հատկապես չհասունացածները, բավականին թունավոր են տնային կենդանիների, հատկապես մատղաշի համար։ Թունավոր են նաև կանաչ ընձյուղները։
Voguéo
Voguéo, Փարիզի հասարակական տրանսպորտի մաս, իրենից ներկայացնում է ջրային կատամարաններով ուղեգիծ։ Այս ծառայությունը գործարկվեց Փարիզում 2008 թվականի հունիսի 28-ին, Սեն և Մարնա գետերի վրա, այն սկսվում է Աուստերլից կայարանի մոտից 13-րդ շրջանում և ավարտվում Մեզոն-Ալֆորտի Վետերինարական դպրոցի մոտ։ Այս պահին Vogueo կանգնեցված է, նախատեսվում է շրագրի վերագործարկումը և ընդլայնումը 2013 թվականին ։
Նկարագիրը
Ուղեգիծը զբաղեցնում է միջինում 35 րոպե։ Ի տարբերություն տուրիստական զբոսանավերի և կատերների, Voguéo-ն մետրոյի, տրամվայի և ավտոբուսների հետ միասին հանդիսանում է ֆրանսիական մայրաքաղաքի տրանսպորտային համակարգի մաս, հետևաբար Voguéo կատամարանների վրա գործում է pass Navigo տեսակի տոմսերը։ Միանգամյա ուղևորությունների համար տոմս կարելի է գնել անմիջականորեն նստելիս (3 եվրո 2010 թվականի մայիս)
Նախագծի պատմությունը
Voguéo-ի ժամանակակից նախագիծը մասնակիորեն կրկնում է Սենի վրա մարդատար նավարկության Սյուրենի և Մեզոն Ալֆորի միջև գործող ուղևորափոխադրումը, որը աշխատում էր ընդհուպ մինչև XX դարի սկիզբը, և վերացավ մետրոյի կառուցման հետ մեկտեղ։
Ծանոթագրություններ
Կատեգորիա:Փարիզի տրանսպորտ Կատեգորիա:Քաղաքների գետային տրանսպորտ
Մուդի շրջան (Հարավային Դակոտա)
Մուդի շրջան (Moody County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.347 կմ² է, բնակչությունը՝ 6.486 մարդ (2010 թ. տվյալներով)։ Շրջկենտրոնն է Ֆլանդրո բնակավայրը։ Կազմավորվել է 1873 թ.։
Կատեգորիա:Հարավային Դակոտայի շրջաններ
Վան Եղիազարյան
Վան Եղիազարյան (, նաև հայտնի է որպես Վան Նեմրա), հայ երաժիշտ։ Հայկական Նեմրա ալտերնատիվ ռոք խմբի հիմնադիր անդամն է, առաջատար վոկալիստը, կիթառահարը և երգահանը ։
Վաղ կյանք
Վան Եղիազարյանը ծնվել է 1992 թվականի օգոստոսի 28-ին, Երևանում։ Սովորել է Երևանի Վ.Դավթյանի անվան թիվ 149 միջնակարգ դպրոցում և յոթնամյա կրթություն ստացել Կոստանտին Սարաջևի անվան երաժշտական դպրոցի ջութակի բաժնում։ Բարձրագույն ուսումը շարունակել է Հայաստանի Պետական Տնտեսագիտական համալսարանի « Մարքեթինգ և բիզնեսի կազմակերպում » բաժնում։ Դեռ համալսարանի տարիներին հետաքրքրվել է ռոք երաժշտությամբ։ Առաջին անգամ ձեռքը կիթառ է վերցրել 17 տարեկան հասակում, կոտրված ակուստիկ կիթառով սկսել է ինքնուրույն սովորել կիթառ նվագել, չնայած, որ այդ գործիքով նվագելիս բազմաթիվ վնասվածքներ է ստացել։ Հենց այդ տարիներին են ստեղծվել երգչի (հետագայում արդեն Նեմրա խմբի) առաջին երգերը։ Հետագայում ձեռք է բերել էլեկտրակիթառ, որից հետո որոշել է հիմնել խումբ։
2011 թվականին եղբոր՝ Վասպուր Եղիազարյանի և ստեղնաշարահար Մարիաննա Կարակեյանի հետ համատեղ հիմնել է երաժշտական խումբ, որը 2012 թվականին պաշտոնապես անվանվել է Նեմրա։
Ալեքսանդր Կարելին
Ալեքսանդր Ալեքսանդրի Կարելին, հունա-հռոմեական ոճի ռուս ըմբշամարտիկ, պետական և քաղաքական գործիչ, Պետական դումայի VI նստաշրջանի «Միասնական Ռուսաստան» («Единая Россия») կուսակցության պատգամավոր, Պետդումայի միջազգային գործերի կոմիտեի անդամ։ ԽՍՀՄ սպորտի վաստակավոր վարպետ (1988 թվականից), Ռուսաստանի Դաշնության հերոս (1997 թվականից)։
Վոլկովո-Եգորե
Վոլկովո-Եգորե (Волково-Егорье), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Ալեքսանդր Կարելին
Մաեդայի դեմ մենամարտը
1999 թվականին Ալեքսանդր Կարելինին առաջարկվեց խառը մարտարվեստներում մարտ անցկացնել Ճապոնացի անպարտելի Ակիռա Մաեդայի հետ։ Մրցանակային ֆոնդը կազմում էր 1000000 ամերիկյան դոլար։ Մարտը կայացավ 1999 թվականի փետրվարի 22-ին Տոկիոյում։ Ըստ օլիմպիական կոմիտեի, Կարելինը իրավունք չուներ մասնակցելու կոմերցիոն մարտերին, այդ իսկ պատճառով էլ մարտը անցկացվեց առանց պարգևատրման։ Կարելինը հաղթեց այդ մարտը, օգտագործելով իր հանրաճանաչ «հետադարձ գոտի»(«обратный пояс») հնարքը, քանի որ ըստ մարտի կանոնների Կարելինը պետք է օգտագործեր միայն հունա-հռոմեական ոճի ըմբշամարտի հնարքները։ Մարտից հետո Մաեդային օգնություն էր պետք, քանի որ նա չէր կարողանում ինքնուրույն քայլեր, ամբողջ մարտի ընթացքում Կարելինը ոչ-մի հարված չի հասցրել Մաեդային  ։
Ընտանիք
Կարելինը իր բոլոր հաղթանակները նվիրել է իր կնոջը՝ Օլգային, նա ունի 3 զավակ՝ տղաները՝ Դենիսը և Իվանը, աղջիկը՝ Վասիլիսան։ Իվանը ընտրել է հոր ճանապարհը և զբաղվում է հունա-հռոմեական ոճի ըմբշամարտով, Վասիլիսան զբաղվում է գեղարվեստական մարմնամարզությամբ։ Ալեկսանդր Կարելինի ծնողները եկար տարիներ ապրել են Սեդևոյ Զաիմկայում։
Սեփականության և շահույթների մասին տեղեկությունները
Համաձայն օֆիցիալ տվյալների, Կարելինի ունեցվածքը կազմում էր 3,1 միլիոն ռուբլի։ Կարելինի և իր կնոջ ունեցվածքին են պատկանում երկու հողակտոր, ընդհանուր 15000 քառակուսի մետր տարածքով, բնակարան՝ ավելի քան 1000 քառակուսի մետր տարածքով, 7 մարդատար ավտոմեքենա, 3 մոտոցիկլետ ։
Աղբյուրներ
Կատեգորիա:Սեպտեմբերի 19 ծնունդներ Կատեգորիա:1967 ծնունդներ Կատեգորիա:ԽՍՀՄ սպորտի վաստակավոր վարպետներ Կատեգորիա:Հունահռոմեական ոճի ըմբշամարտիկներ Կատեգորիա:Օլիմպիական չեմպիոններ Կատեգորիա:Ռուս ըմբշամարտիկներ Կատեգորիա:Ռուսաստանի Դաշնության հերոսներ Կատեգորիա:Ռուս օլիմպիական չեմպիոններ‎ Կատեգորիա:«Միասնական Ռուսաստան» կուսակցության անդամներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Գինեսի գրքի ռեկորդակիրներ Կատեգորիա:Անձինք նամականիշերի վրա Կատեգորիա:Ռուս պետական գործիչներ Կատեգորիա:Ռուս քաղաքական գործիչներ Կատեգորիա:ԽՍՀՄ_օլիմպիական_չեմպիոններ
Լուտիկա
Լուտիկա (Lutika), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Բաշտըրամ Վերին
Բաշտըրամ Վերին, գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Սլավա (գյուղ, Դոբրինսկի շրջան)
Սլավա (Слава), գյուղ Ռուսաստանի Լիպեցկի մարզի Դոբրինսկի շրջանի կազմում։
Դրախտաձոր (այլ կիրառումներ)
Դրախտաձոր անունը կարող է վերաբերել
Բերեգուարդո
Բերեգուարդո (Bereguardo), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 2389 մարդ (2004 թվականի տվյալներով)։ Խտությունը կազմում է 141 մարդ/կմ²։ Տարածքը 17 կմ² է։ Էլեկտրոնային փոստ՝ 27021։ Հեռախոսային կոդ՝ 0382։
Ծանոթագրություններ
Կատեգորիա:Իտալիայի բնակավայրեր
Տրակտովոե (գյուղ, Կրասնոպերեկոպսկի շրջան)
Տրակտովոե (Трактове, Qalançaq), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Կալանչակ։
2001 թվականի տվյալներով Տրակտովոե գյուղում բնակվում էր 353 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոպերեկոպսկի շրջանի բնակավայրեր Կատեգորիա:Ուկրաինայի գյուղեր
Գանձա (համայնք, Քաշաթաղի շրջան)
Գանձա, համայնք Արցախի Հանրապետության Քաշաթաղի շրջանում ։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո    և Արցախի Հանրապետության կողմից համարվում է օկուպացված ։
Աշխարհագրություն
Համայնքը տեղաբաշխված է Արցախի Հանրապետության կենտրոնաարևմտյան մասում։ Ունի լեռնային տեղանք։ Համայնքի տարածքն 2922,3 հա է, որից 2198,1 հա-ն անտառային հողեր են։ Համայնքի սահմաններով է հոսում Շալվա գետը ։
Բերձոր շրջկենտրոնից հեռու է 32 կմ, իսկ մայրաքաղաք Ստեփանակերտից` 82 կմ ։
Պատմամշակութային հուշարձաններ
Գանձա համայնքում են գտնվում մի շարք պատմամշակութային հուշարձաններ, այդ թվում՝ 17-րդ դարով թվագրվող կամուրջ, 17-ից 18-րդ դարերով թվագրվող աղբյուր-հուշարձան, 18-ից 19-րդ դարերով թվագրվող ջրաղաց ։
Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Գանձա համայնքն իր մեջ ներառում է Գանձա և Բազմատուս գյուղերը ։
Համայնքում գործում էր գյուղապետարան, բուժկետ, դպրոցներ ։
Գործում էր ինքնահոս ջրամատակարարման համակարգ, որը սնվում էր 1 ակունքից։ Առկա են նաև խմելու ջրի համար պիտանի բազմաթիվ բնական աղբյուր-առվակներ ։
2015 թվականի դրությամբ համայնքային ճանապարհները բնահողային էին ։
Բնակչություն
Գանձա համայնքի բնակչությունը 2015 թվականի դրությամբ կազմել է 95 մարդ, որոնք կազմել են 20 տուն։ Նույն թվականի դրությամբ Գանձա գյուղում բնակվել է 58 մարդ, որոնք կազմել են 11 տուն։ Բազմատուս գյուղում բնակվել է 37 մարդ, որոնք կազմել են 9 տուն ։
Կրթություն
Գանձա համայնքում գործում էր 2 միջնակարգ դպրոց։ Գանձա գյուղի միջնակարդ դպրոցում 2015 թվականի դրությամբ սովորում էր 13 աշակերտ, իսկ Բազմատուս գյուղի միջնակարգ դպրոցում՝ 11 աշակերտ ։
Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 620,1 հա-ը գյուղատնտեսական նշանակության են ։
Ծանոթագրություններ
Կատեգորիա:Քաշաթաղի շրջանի համայնքներ
Light (Wanna One-ի երգ)
"Light", հարավկորեական բոյ բենդ Wanna One-ի երգը։
Ծանոթագրություններ
Կատեգորիա:2018 երգեր
Փենինգտոն շրջան (Հարավային Դակոտա)
Փենինգտոն շրջան (Pennington County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 7.190 կմ² է, բնակչությունը՝ 100.948 մարդ (2010 թ. տվյալներով)։ Շրջկենտրոնն է Ռապիդ Սիթի բնակավայրը։ Կազմավորվել է 1875 թ.։
Կատեգորիա:Հարավային Դակոտայի շրջաններ
Նրանց ենթարկվում է երկինքը
Սյուժե
1960-ականների սկզբին տեղի է ունենում ժամանակակից ավիատեխնիկայի օդային շքերթը։ Աղբանոցում ընկած է ՄիԳ-9-ը, որն ստեղծել են ֆիլմի հերոսները։
1940-ականների վերջ։ Փորձարկող օդաչու Ալեքսեյ Կոլչինին (նախատիպը՝ Ալեքսեյ Նիկոլաևիչ Գրինչիկ) հանձնարարվել է առաջին անգամ օդ բարձրացնել առաջին խորհրդային ռեակտիվ կործանիչը։ Փորձարկումները հաջողությամբ են ընթանում, սակայն անհրաժեշտ է կատարելագործել ինքնաթիռը։ Փորձարկման թռիչքի ժամանակ Կոլչինը զոհվում է, նրա վերջին խոսքերը ձայնագրվել են մագնիտոֆոնային ժապավենի վրա։ Ուսումնասիրելով դրանք՝ Կոլչինի ընկեր Սերգեյ Շարովը նոր փորձ է կատարում, և ինքնաթիռի փորձարկումներն ավարտին է հասցնում։
Ֆիլմի սյուժեն կրկնվել է Անատոլի Ագրանովսկու «Բաց աչքեր» («Открытые глаза») վեպում, որը լույս է տեսել ֆիլմի հետ միաժամանակ։
Արտաքին հղումներ
Կատեգորիա:Խորհրդային ֆիլմեր Կատեգորիա:1963 ֆիլմեր Կատեգորիա:Ռուսերեն ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Խորհրդային դրամա ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Բնօրինակում անաղբյուր հոդվածներ
Վոլյա (գյուղ, Դոբրինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոբրինսկի շրջանի բնակավայրեր
Ջորջ Փիրանյան
Ջորջ Փիրանյան (Ծնված՝ Գևորգ Պատվականի Փիրանյան)  , ամերիկահայ, ամերիկա-շվեյցարացի մաթեմատիկոս։ Փիրանյանը հայտնի է իր հետազոտություններով կոմպլեքս անալիզում, Փոլ Էրդյոշի հետ համագործակցությամբ և Միչիգանի Մաթեմատիկական Ժուրնալի (Michigan Mathematical Journal) խմբագրությամբ։
Արտաքին հղումներ
Կատեգորիա:Ամերիկահայ մաթեմատիկոսներ Կատեգորիա:Ամերիկահայեր
Բաշտըրամ Ստորին
Բաշտըրամ Ստորին, գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Ալեքսանդր Նևսկու եկեղեցի (Թբիլիսի)
Ալեքսանդր Նևսկու եկեղեցի, ուղղափառ եկեղեցի Թբիլիսիում՝ Վրաստանի մայրաքաղաքում։ Գտնվում է Մարջանիշվիլի փողոցում։ Առօրյայում եկեղեցին անվանում են պարզապես «ռուսական եկեղեցի»։ Վերայում՝ հարևանությամբ գտնվող սուրբ Վլադիմիրի եկեղեցու հետ Թբիլիսիում համարվում են բացառիկ, քանի որ ժամերգություններն ամբողջությամբ կատարվում են հին սլավոնական եկեղեցական լեզվով։
Պատմություն
Եկեղեցում կան մի շարք սրբություններ՝ Մարիամ Մագդաղենացու մասունքները, Սուրբ Նինայի, Նիկոլայ Հրաշագործի, սուրբ Շիո Մգվիմսկիի մասունքները։
1950-ից 1982 թվականներին եկեղեցու քահանան էր մետրոպոլիտն Զինովին, որը թաղված է եկեղեցու հյուսիսային պատի մոտ։
1970-ական թվականներին եկեղեցում էր ծառույություն մատուցում վանահայր Վիտալին, որը բակում, խորանի կողմում է թաղված։
Աղբյուրներ
Կատեգորիա:Թբիլիսիի եկեղեցիներ Կատեգորիա:Ուղղափառ վանքեր
Փերկինս շրջան (Հարավային Դակոտա)
Փերկինս շրջան (Perkins County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 7.438 կմ² է, բնակչությունը՝ 2.982 մարդ (2010 թ. տվյալներով)։ Շրջկենտրոնն է Բայսոն բնակավայրը։ Կազմավորվել է 1909 թ.։
Կատեգորիա:Հարավային Դակոտայի շրջաններ
Լուտիկե
Լուտիկե (Lutike), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 28 մարդ։
Արտաքին հղումներ
Կատեգորիա:Էստոնիայի Վալգամաա նահանգի Պալուպեռա շրջանի բնակավայրեր Կատեգորիա:Էստոնիայի գյուղեր
Սլավենի
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Վամպիրի օրագրերը (չորրորդ եթերաշրջան)
Վամպիրի օրագրերը ֆիլմի չորրորդ եթերաշրջանը նկարահանվել է սկսած 2012 թվականի հոկտեմբերի 11-ից, իսկ պրեմիերան եղել է 2013 թվականի մայիսի 16-ին։
Հատուկ հյուր դեր
Կատեգորիա:Վամպիրի օրագրերը Կատեգորիա:2012 հեռուստասերիալի եթերաշրջաններ
Օրլովսկոե (գյուղ, Կրասնոպերեկոպսկի շրջան)
Օրլովսկոե (Орлівське, Biy Boluş), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Բայ-Բոլուշ։
2001 թվականի տվյալներով Օրլովսկոե գյուղում բնակվում էր 1 436 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոպերեկոպսկի շրջանի բնակավայրեր Կատեգորիա:Ուկրաինայի գյուղեր
Պելավ
Պելավ, գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում ։
Բնակչության մասին տվյալներ չեն պահպանվել։
(6153) Հերշի
(6153) Հերշի (Hershey), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 19-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,843162 ա. մ., առավելագույնը մոտենում է 2,0493 ա. մ. հեռավորության վրա և հեռանում 3,6371 ա. մ. ։ Արեգակի շուրջ մեկ ամբողջական պտույտ է կատարում 1751,06 երկրային օրվա ընթացքում, իր ուղեծրով շարժվելով միջինում 0,20559 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,39° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վոլյա (գյուղ, Նովոուսմանսկի շրջան)
Վոլյա (Воля), գյուղ Ռուսաստանի Վորոնեժի մարզի Նովոուսմանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վորոնեժի մարզի Նովոուսմանսկի շրջանի բնակավայրեր
Ջեյն Հոքինգ
Ջեյն Բերիլ Հոքինգ Ջոնս (օրիորդական ազգանուն՝ Ուայլդ,, հանրությանը հայտնի է, որպես Ջեյն Հոքինգ), անգլիացի հեղինակ և դասախոս։ Նա Սթիվեն Հոքինգի նախկին կինն է և «Ճանապարհորդություն դեպի անսահմանություն։ Իմ կյամքը Սթիվենի հետ» ինքնակենսագրական գրքի հեղինակը։
Կենսագրություն
Հոքինգը ծնվել է Բերիլ և Ջորջ Ուայլդերի ընտանիքում։ Նա մեծացել է Հերթֆորդշիր նահանգի Սենթ Օլբանս քաղաքում և հետագայում սովորել է լեզուներ ։ Նա Սթիվեն Հոքինգին հանդիպել է ընդհանուր ծանոթների կազմակերպած խնջույքին, վաղ 1960-ականներին։ Անգամ երբ Սթիվենի մոտ հայտնաբերվել է ամիոտրոֆիկ սկրելոզ, նրանք 1965 թվականին ամուսնացել են Սենթ Օլբանսում ։ Զույգն ունեցել է երեք երեխա՝ Ռոբերտը (1967), Լյուսին (1969) և Թիմոֆին (1979)։
Իր առաջին ամուսնության ժամանակ Ջեյնը խնամելով իր հիվանդ ամուսնուն, մեծ սթրես է տարել։ 2004 թվականի հարցազրույցի ժամանակ նա նշել է, որ նրանք հաճախ են կռիվներ ունեցել, քանի որ նա քրիստոնյա էր, իսկ Սթիվենը աթեիստ և նա իր ամուսնուն փորձում էր ապացուցել աստծո գոյությունը։ Նա նաև նշել է, որ նա բաժանվելուց հետո դեռևս կապ է պահպանում իր նախկին ամուսնու հետ ։
Հետագա կյանք
1999 թվականին Հոքինգը իր առաջին ամուսնության մասին գրել է «Երաժշտությունը շարժում է աստղերը։ Կյանքը Սթիվենի հետ» ինքնակենսագրական գիրքը։ 2007 թվականին հրատարակվեց գրքի թարմացվաց տարբերակը, որը կոչվում է «Ճանապարհորդություն դոպի անսահմանություն։ Իմ կյանքը Սթիվենի հետ» և դրա հիման վրա նկարահանվել է «Ամեն ինչի տեսություն» մրցանակակիր ֆիլմը։
Հոքինգը իր երկրորդ ամուսնու հետ ապրում է Անգլիայում։
Մեդիայում
2004 թվականի «Հոքինգ» ֆիլմում Ջեյն Հոքինգի դերը կատարել է Լիզա Դիլոնը։ 2014 թվականի «Ամեն ինչի տեսությունը» ֆիլմում նրա դերը կատարել է Ֆելիսիթի Ջոնսը, որի համար արժանացել է Լավագույն դերասանուհի մրցանակ։ Այդ ֆիլմը նկարահանվել էր նրա ինքնակենսագրական գրքի հիման վրա ։
Արտաքին հղումներ
Կատեգորիա:Անգլիացի գրողներ Կատեգորիա:Գրողներ այբբենական կարգով Կատեգորիա:20-րդ դարի կին գրողներ Կատեգորիա:Անգլիացի լեզվաբաններ Կատեգորիա:Ինքնակենսագիրներ Կատեգորիա:Փիլիսոփայական գիտությունների դոկտորներ Կատեգորիա:Անգլիացի կին գրողներ Կատեգորիա:Անգլիացի մանկավարժներ
Խաղեր
Խաղեր ժողովրդական, սերնդեսերունդ ավանդաբար հաղորդվող հասարակական ժամանցի ձևեր։ Այլաբանորեն արտահայտում են հասարակական, քաղաքական, սոցիալ-տնտեսական, կենցաղային, ծիսական, սովորութային և այլ երեույթներ, մարդու գործունեությունը վերարտադրելով զանազան կերպավորումներով։ Լինում են թատերա-կրկեսային, սպորտային (տես ակորտային խաղեր), ռազմական, ծիսական, կենցաղային, մտավոր և այլ բնույթի։ Լայն առումով ընդգրկում են նաև երգերը, պարերը, կատակները, ծաղր ու ծանակը։ Երբեմն միանգամից ներկայացնելով հասարակական կյանքի մի քանի բնագավառ՝ ուղեկցվում են ասմունքով, երգերով ու պարերով։ Կատարման բարդությամբ համապատասխանում են տարբեր սեռա-տարիքային խմբերի, ըստ այդմ, նպաստում նրանց մտավոր ու ֆիզիկական զարգացմանը և նախապատրաստում անցումը հաջորդ հասակային դասին։ Երբեմն միևնույն խաղը ազգագրական տարբեր շրջաններում կատարվում է տեղական դրսևորումներով։
Հայաստանում խաղերն ընթացել են խիստ մշակված կանոններով, որոնք ժամանակի ընթացքում, մասնակիցների փոխադարձ պայմանավորվածությամբ, փոփոխվել են։ Սակայն կանոնների միտումնավոր խախտումները (հատկապես ռազմա-սպորտային խաղերում), ենթարկվելով հասարակական պարսավանքի, կանխվել են։ Կանոնները, անհատի մեջ զարգացնելով բարոյական բարձր հատկանիշներ (հայրենասիրություն, ազնվություն, մարդասիրություն, ընկերասիրություն, նվիրվածություն են), նպաստել են մարդու բարոյական կերպարի ձևավորմանը։
Տարվա տարբեր եղանակներին (դրանցից բխող պայմանների համապատասխան) կատարվել են տարբեր խաղեր։ Ձմռանը գերակշռել են օդաներում և հասարակական այլ վայրերում կատարվող մտավոր խաղերը, գարնանը և ամռանը՝ հիմնականում կրոնական և ժողովրդական տոներին (զատիկ, համբարձում, բարեկենդան և այլն) կատարվող սպորտային, կրկեսային և այլ խաղեր։ Հայկական որոշ խաղերում արտացոլվել է դեռես տոհմացեղային հասարակությունում սկզբնավորված հասակակիցների միությունների գործունեությունը, որ հատկապես ցայտուն է դրսևորվել պատանիների ու աղջիկների խմբերում։ Տոհմի ներսում հասակային միությունները կերակրելու, խնամելու պարտականությունը, աստիճանաբար կորցնելով անհրաժեշտությունը, փոխվել է որոշակի օրերի (կաղանդի, բարեկենդանի, ծննդյան և այլ տոների) խաղացող խմբերի զվարճության համար ժողովրդից սննդամթերք և դրամ հավաքելու սովորույթով, որը կատարվում էր հատուկ արարողությամբ։ Խաղերն արտացոլել են նաև նվաճողների և շահագործողների դեմ մղած պայքարի տեսարաններ։ Դրանք նույնպես կատարվելով հիմնականում տոներին, ընդ որում՝ դիմակավորված, եղել են կիսակրկեսային, կիսակատակային յուրօրինակ ներկայացումներ, որոնցում այլաբանորեն բացահայտվել է ժողովրդի ատելությանն արժանացած անձանց (խաներ, փաշաներ) բացասական էությունը, ցույց տրվել ժողովրդի բարոյական բարձր հատկությունները։ Այժմ որոշ խաղեր, մասնագիտորեն մշակվելով, վերածվում են պարերի, կրկեսային համարների և սպորտային խաղերի։
Գրականություն
Կատեգորիա:Խաղեր
Սզնի Զանգեզուրի
Սզնի Զանգեզուրի, վարդազգիների ընտանիքին պատկանող 1-2 մ բարձրությամբ տերևաթափ ծածկասերմ թուփ։
Ընձյուղները նուրբ են, բարակ, մերկ կամ թեթևակի մազմզուկապատ, սկզբում գորշավուն, հետագայում մոխրավուն կեղևով։ Տերևները մերկ են, պտղաբերող ճյուղերի վրա երկարավուն, հակառակ ձվաձև, նեղ սեպաձև հիմքով, եռաբլթակ կամ հնգաբլթակ։ Բլթակները սուր են, գագաթում խոշոր ատամնաեզր։ Ընձյուղների վրա տերևներն ավելի խոր բլթակավոր են։ Ծաղկաբույլերը կազմված են սակավաթիվ, սպիտակ, խոշոր ծաղիկներից։ Պտուղները կարճ էլիպսաձև են, 0,8-1 սմ տրամագծով, երկարավուն, սև ծիրանագույն, 1-2 կորիզով։ Ծաղկում է մայիսին, պտուղները հասունանում են սեպտեմբեր-հոկտեմբեր ամիսներին։ Պահանջկոտ չէ աճման պայմանների նկատմամբ։ Խոնավասեր է, սակայն լավ է աճում նաև չոր վայրերում, դիմանում է կարճատև երաշտին և լուսասեր է։ Պահանջկոտ չէ հողի բերրիության ու ստրուկտուրայի նկատմամբ։ Վնասատուներով և հիվանդություններով չի վարակվում։ Բազմանում է սերմերի միջոցով։ Գրանցված է ՀՀ Կարմիր գրքում ։
Տիպիկ հայկական բույս է, որը Հայաստանի սահմաններից դուրս չի հանդիպում։ Տարածված է միայն Զանգեզուրում, միջին լեռնային գոտում, ժայռոտ կիրճերում ։
Նկարագրություն
2 մ բարձրությամբ, բարակ, մերկ կամ թեթևակի մազոտ թուփ է, որն ունի գորշ մոխրագույն ընձյուղներ։ Մերկ տերևները պտղաբերող ճյուղերի վրա երկարավուն հակաձվաձև են, նեղ սեպաձև հիմքով, 3-5 բլթակներով, սուր, վերևում խոշորաատամ։ Ծաղկաբույլը ունի փոքրաթիվ ծաղիկներ։ 0,8-1 սմ երկարությամբ պտուղները կարճ էլիպսաձև են, սև ծիրանագույն, 1-3 կորիզներով ։
Տարածվածություն
Հանդիպում է Զանգեզուրի ֆլորիստիկական շրջանում («Շիկահող» պետական արգելոց, Կապանի և Գորիսի շրջակայք) ։
Էկոլոգիա
Աճում է միջին լեռնային գոտում՝ ծովի մակարդակից 1200-1800 մ բարձրությունների վրա, նոսրանտառում, շիբլյակում, կիրճերի լանջերին։ Ծաղկում է հունիս ամսին, պտղաբերում՝ հուլիս-հոկտեմբերին ։
Պահպանություն
Վտանգված տեսակ է։ Հայաստանի էնդեմիկ է։ Հայտնի են երկու պոպուլյացիաներ։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ, CITES–ի և Բեռնի կոնվենցիաների հավելվածներում ընդգրկված չէ ։
Պոպուլյացիայի մի մասը պահպանվում է «Շիկահող» պետական արգելոցի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Վարդազգիներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Փոլ Գարաբեդյան
Փոլ Գարաբեդյան, կիրառական մաթեմատիկոս և թվային անալիստ։ Ավարտել է Բրաունի համալսարանը (1946 թվականին)։ Դասավանդել է Կալիֆոռնիայի (1948—1949 թվականներ) և Ստանֆորդի (1949—1950 թվականներ) համալսարաններում։ Գարաբեդյանը Նյու Յորքի համալսարանի Կուրանտի անվան մաթեմատիկական գիտությունների ինստիտուտի հաշվողական հիդրոդինամիակի բաժնի ղեկավարն էր։ Նա հայտնի է իր ներդրումներով պլազմայի ֆիզիկայում և հաշվողական հիդրոդինամայում։ Գարաբեդյանը ընտրվել է ԱՄՆ Գիտությունների Ազգային Ակադեմիայի անդամ 1975 թ.։